ΑΠΟΦΑΣΕΙΣ
Αριθμ. πράξης 233/27.5.2016
Ίδρυση Προγράμματος Μεταπτυχιακών Σπουδών της Ιατρικής Σχολής του Εθνικού και Καποδι-
στριακού Πανεπιστημίου Αθηνών, με τίτλο «Αποκατάσταση στη Στοματική και ΓναθοΠροσωπική
Χειρουργική».
Ο ΠΡΥΤΑΝΗΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του Ν. 3685/2008 και ιδίως το άρθρο
6 (ΦΕΚ 148/Α΄/16.7.2008) «Θεσμικό πλαίσιο για τις μεταπτυχιακές σπουδές» όπως τροποποιήθηκε με τις
διατάξεις του άρθρου 24 του Ν. 3696/2008 (ΦΕΚ 177/
Α΄/25.8.2008), του άρθρου 27 του Ν. 3794/2009 (ΦΕΚ
156/Α΄/4.9.2009) και της παρ. 5 του άρθρου 37 του
Ν. 3848/2010 (ΦΕΚ 71 τ.Α΄).
2. Τις διατάξεις του Ν. 3374/2005 (ΦΕΚ 189, τ.Α΄/
2.8.2005) «Διασφάλιση της ποιότητας στην ανώτατη
εκπαίδευση. Σύστημα μεταφοράς και συσσώρευσης
πιστωτικών μονάδων. Παράρτημα διπλώματος», όπως
τροποποιήθηκε και ισχύει.
3. Τις διατάξεις της παρ. 11α του άρθρου 80 του
Ν. 4009/2011(ΦΕΚ 195 τ.Α΄), «Δομή, λειτουργία, διασφάλιση ποιότητας των σπουδών και διεθνοποίηση
των ανώτατων εκπαιδευτικών ιδρυμάτων» όπως τροποποιήθηκε με τις διατάξεις της παρ. γ΄ του άρθρου 47
Ν. 4025/2011 (ΦΕΚ 228 τ.Α΄), της παρ. 8 του άρθρου 5 του
Ν. 4076/2012 (ΦΕΚ 159 τ.Α΄) και της παρ. 2 του άρθρου
34 του Ν. 4115/2013 (ΦΕΚ 24 τ.Α΄).
4. Τις διατάξεις του άρθρου 34 του Ν.4301/2014 (ΦΕΚ
223 Α΄/7-10-2014).
5. Τις διατάξεις του άρθρου 90 του «Κώδικα Νομοθεσίας για την Κυβέρνηση και τα Κυβερνητικά Όργανα» που
κυρώθηκε με το αρθρ. 1 του Π.δ. 63/2005 (ΦΕΚ Α΄ 98).
6. Το Π.δ. 85/31.5.2013 (ΦΕΚ 124/Α΄/3.6.2013), «Ίδρυση, μετονομασία, ανασυγκρότηση Σχολών και ίδρυση
Τμήματος στο Εθνικό και Καποδιστριακό Πανεπιστήμιο
Αθηνών».
7. Τα αποσπάσματα πρακτικών της Γενικής Συνέλευσης
Ειδικής Σύνθεσης της Ιατρικής Σχολής του Εθνικού και
Καποδιστριακού Πανεπιστημίου Αθηνών (συνεδρίαση
23/3/2016).
8. Το απόσπασμα πρακτικών της Συγκλήτου Ειδικής
Σύνθεσης της Συγκλήτου Ειδικής Σύνθεσης του Εθνικού και Καποδιστριακού Πανεπιστημίου Αθηνών (15η
συνεδρία, 27/4/2016).
9. Το υπ' αριθμ. 1892/29.8.2014 έγγραφο της ΑΔΙΠ από
το οποίο προκύπτει ότι έχει ολοκληρωθεί η εξωτερική
αξιολόγηση της Ιατρικής Σχολής του ΕΚΠΑ.
10. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Την ίδρυση Προγράμματος Μεταπτυχιακών Σπουδών
της Ιατρικής Σχολής του Εθνικού και Καποδιστριακού
Πανεπιστημίου Αθηνών (ΕΚΠΑ) με τίτλο «Αποκατάσταση
στη Στοματική και ΓναθοΠροσωπική Χειρουργική».
Άρθρο 1
Γενικές Διατάξεις
Η Ιατρική Σχολή του ΕΚΠΑ θα λειτουργήσει από το ακαδημαϊκό έτος 2016-2017 το Πρόγραμμα Μεταπτυχιακών
Σπουδών με τίτλο: «Αποκατάσταση στη Στοματική και
ΓναθοΠροσωπική Χειρουργική», σύμφωνα με τις διατάξεις της απόφασης αυτής και του Ν. 3685/2008.
Τη διοικητική και γραμματειακή υποστήριξη του Προγράμματος αναλαμβάνει η Ιατρική Σχολή του Ε.Κ.Π.Α.
Άρθρο 2
Αντικείμενο-Σκοπός
Το ΠΜΣ περιλαμβάνει τον σχεδιασμό και την ανάπτυξη
ενός Προγράμματος Μεταπτυχιακών Σπουδών με αντικείμενο την Εκπαίδευση, βαθειά Γνώση, Έρευνα και Εξά-
σκηση στις δυνατότητες Αποκατάστασης σκληρών ή/
και μαλακών Ιστών στη Στοματική και ΓναθοΠροσωπική
Χειρουργική.
Το Πρόγραμμα στοχεύει στο να εκπαιδεύσει και να
εξειδικεύσει νέους επιστήμονες (πτυχιούχους Ιατρικής
ή/και Οδοντιατρικής ή/και συναφών Γνωστικών αντικειμένων) τόσο σε κλινικό όσο και σε ερευνητικό επίπεδο,
με στόχο την προαγωγή της επιστημονικής τους σκέψης
στο συνεχώς διευρυνόμενο πεδίο της Αποκατάστασης
σε όλο το βάθος του προβληματισμού της.
Ολοκληρώνοντας το Πρόγραμμα, οι φοιτητές θα πρέπει :
• Στην κατεύθυνση 1: Να έχουν τη δυνατότητα αποκατάστασης της μάσησης με Οδοντικά-Ενδοστικά Εμφυ-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Ιουνίου 2016
ΤΕΥΧΟΣ  ΔΕΥΤΕΡΟ
Αρ. Φύλλου 1566
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1566/02.06.2016
τεύματα, αλλά και γνώσεις για όλα τα οστικά μοσχεύματα
(βιοϋλικά), τα εμφυτευματικά υλικά και τις σημερινές
δυνατότητες της Βιοτεχνολογίας.
• Στην κατεύθυνση 2: Να έχουν τη γνώση χρήσης κρημνών (ελεύθερων ή με μικροαναστόμωση) για κάλυψη
ελλειμμάτων.
Άρθρο 3
Μεταπτυχιακός τίτλος
Το Π.Μ.Σ. απονέμει Μεταπτυχιακό Δίπλωμα Ειδίκευσης (ΜΔΕ) στην Αποκατάσταση σκληρών και μαλακών
Ιστών στη Στοματική και Γναθοπροσωπική Περιοχή σε
δύο κατευθύνσεις:
1) Αποκατάσταση με Ενδοστικά - Οδοντικά Εμφυτεύματα - Βιοϋλικά- Βιοτεχνολογία (Laser) (M.S.c in
Implantology & Biomaterials, Biotechnology-laser),
2) Αποκατάσταση με Μικροχειρουργική και Κρημνούς
(M.S.c in Microsurgery & Flaps for Rehabilitation).
Άρθρο 4
Κατηγορίες πτυχιούχων
Στο Π.Μ.Σ., που οδηγεί στην απονομή του Μ.Δ.Ε., γίνονται δεκτοί, υποψήφιοι, οι οποίοι είναι πτυχιούχοι Τμημά-
των Πανεπιστημίων και ΤΕΙ της ημεδαπής και πτυχιούχοι
αναγνωρισμένων ομοταγών ιδρυμάτων της αλλοδαπής,
συναφούς γνωστικού αντικειμένου με τα Επιστημονικά
πεδία του συγκεκριμένου Π.Μ.Σ. (σύμφωνα με την παρ. 1
άρθρο 4 του Ν. 3685/2008).
Για την αξιολόγηση και την επιλογή των υποψηφίων
συνεκτιμώνται τα στοιχεία της παρ.1.α) του άρθ. 4 του
Ν. 3685/2008 και τυχόν πρόσθετα κριτήρια, τα οποία
ορίζονται από τα αρμόδια όργανα, όπως ο νόμος ορίζει
(παρ. 1.β) άρθ. 4 του Ν. 3685/2008).
Άρθρο 5
Χρονική διάρκεια σπουδών
Για την απονομή του τίτλου σπουδών η χρονική διάρκεια ορίζεται για το Μ.Δ.Ε. σε τέσσερα (4) διδακτικά
εξάμηνα.
Άρθρο 6
Πρόγραμμα σπουδών
Τα μαθήματα, η διδακτική και ερευνητική απασχόληση, τα εργαστήρια και οι κάθε άλλου είδους εκπαιδευ-
τικές και ερευνητικές δραστηριότητες για την απονομή
του μεταπτυχιακού τίτλου του άρθρου 3, καθορίζονται
ως εξής:
ΑΝΑΛΥΤΙΚΟ ΠΡΟΓΡΑΜΜΑ ΜΑΘΗΜΑΤΩΝ ΚΑΤΑ
ΕΞΑΜΗΝΑ
Όλα τα μαθήματα είναι υποχρεωτικά.
Έτσι για τη λήψη του Μεταπτυχιακού Διπλώματος Ειδίκευσης απαιτούνται 120 Πιστωτικές Μονάδες.
Το Πρόγραμμα των μαθημάτων μπορεί να πραγματοποιηθεί σε 2 γλώσσες (Ελληνικά-Ενότητα 1) και (Αγγλικά-
Ενότητα 2) με τις ίδιες πιστωτικές μονάδες. Η Ενότητα 2
για την κάθε κατεύθυνση θα ξεκινήσει με απόφαση του
Συντονιστικού Οργάνου.
Τα μαθήματα θα παρέχονται με διδασκαλία δια ζώσης
και με μέσα ασύγχρονης ή και με άλλα μέσα εξ αποστάσεως εκπαίδευσης (π.χ. τηλεδιάσκεψη).
Π.Μ.Σ.: Αποκατάσταση στη Στοματική και ΓναθοΠροσωπική Χειρουργική
ΚΑΤΕΥΘΥΝΣΗ 1: Αποκατάσταση με Ενδοστικά - Οδοντικά Εμφυτεύματα, Βιοϋλικά - Βιοτεχνολογία
Διδακτικές Ενότητες
Π.Μ
Α΄ Εξάμηνο
Θεμέλια Μαθήματα
1. Ανατομία/Βιολογία/Ιστολογία/Φυσιολογία/
Ακτινολογία της ΣτοματοΓναθοΠροσωπικής
Περιοχής
2. Βασικές Αρχές Χειρουργικής Στόματος
3. Εισαγωγή στην Εμφυτευματολογία
4. Εισαγωγή στα Βιοϋλικά/Βιοτεχνολογία/ Laser
5. Είδη Εμφυτευματικών Συστημάτων - Χειρ/
κά Εργαλεία
Εργαστηριακή και Κλινική Άσκηση
1. Χειρ/κές Τομές-Κρημνοί-Συρραφές σε Προπλάσματα
2. Εξέταση ασθενούς-Απεικόνιση-Ιατρική Φωτογραφία
3. Παρακολούθηση και Συμμετοχή σε Χειρουργεία, Πρακτική άσκηση σε ασθενείς
ΣΥΝΟΛΟ
Β΄ Εξάμηνο
Μαθήματα Κορμού
1. Βιοϋλικά/ Βιοτεχνολογία/Laser
2. Διάγνωση - Σχέδιο θεραπείας- Χειρουργικά
Πρωτόκολλα
3. Σχέδιο Θεραπείας και Χειρουργική τοποθέτηση Εμφυτευμάτων
4. Βασικές αρχές τοποθέτησης - διαχείρισης
σκληρών και μαλακών ιστών
5. Προσθετικές Αποκαταστάσεις επί Οστεοενσωματούμενων Εμφυτευμάτων
6. Οστική Ανάπλαση - Οστικά Μοσχεύματα (αυτογενή, αλλομοσχεύματα, blocks, μεμβράνες)
7. Αντιμετώπιση Δύσκολων Περιπτώσεων
(ατροφία, ανύψωση ιγμορείου, ανεπαρκές οστικό υπόβαθρο- οστεοπλαστική, αισθητική ζώνη,
όγκοι, κ.λπ.)
8. Επιπλοκές τοποθέτησης Εμφυτευμάτων,
Άμεσες & Απώτερες - Αντιμετώπιση- Υγιεινή
Εμφυτευμάτων
Εργαστηριακή και Κλινική Άσκηση
1. Κριτική Βιβλιογραφική Ανασκόπηση, Ερευνητικά Πρωτόκολλα
2. Ασκήσεις σε Προπλάσματα και Ανάλυση βιντεοσκοπημένων Χειρουργείων
3. Παρακολούθηση και συμμετοχή σε Χειρουργεία, Πρακτική Άσκηση σε ασθενείς
ΣΥΝΟΛΟ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1566/02.06.2016
Γ΄ Εξάμηνο
Κλινική Άσκηση
1. Κλινική Άσκηση και Σεμινάρια
2. Συμμετοχή στα Χειρουργεία
3. Πρακτική Άσκηση σε ασθενείς
ΣΥΝΟΛΟ
Δ΄ Εξάμηνο
Διπλωματική Εργασία
ΣΥΝΟΛΟ
Συνοπτικά οι Πιστωτικές Μονάδες της Κατεύθυνσης 1
ανά Διδακτική Ενότητα και Εξάμηνο:
Διδακτικές Ενότητες
Εξάμηνα
Π.Μ.
Θεμέλια Μαθήματα, Εργαστηριακή και Κλινική Άσκηση
Α΄
Μαθήματα Κορμού, Εργαστηριακή και Κλινική Άσκηση
Β΄
Κλινική Άσκηση
Γ΄
Διπλωματική Εργασία
Δ΄
ΚΑΤΕΥΘΥΝΣΗ 2: Αποκατάσταση με Μικροχειρουργική
και Κρημνούς στη Γναθοπροσωπική Περιοχή
Διδακτικές Ενότητες
Π.Μ.
Α’ Εξάμηνο
Θεμέλια Μαθήματα
1. Χειρουργική Ανατομία κεφαλής και τραχήλου
2. Ανατομία σε δότριες θέσεις κρημνών και μοσχευμάτων, Είδη Κρημνών
3. Ιστολογία/Βιολογία/Φυσιολογία/ Ακτινολογία
των ιστών της ΤραχηλοΠροσωπικής περιοχής
4. Νοσολογία, Τραυματολογία, Ογκολογία ΤραχηλοΓναθοΠροσωπικής Περιοχής
5. Χειρ/κή της ΤραχηλοΓναθοΠροσωπικής Περιοχής
6. Στρατηγική επιλογής Κρημνού- Πλεονεκτήματα και Μειονεκτήματα κάθε επιλογής για κάθε
δέκτρια θέση, Βασικές αρχές Μικροχειρουργικής
Εργαστηριακή και Κλινική Άσκηση
1. Γνωριμία με το Μικροσκόπιο - τα Μεγεθυντικά γυαλιά - τα Μικροεργαλεία και τα ράμματα
Μικροχειρουργικής
2. Άσκηση σε πειραματόζωα-Συμμετοχή σε
Χειρ/γεία- Ανάλυση βιντεοσκοπημένων Χειρ/
γείων
ΣΥΝΟΛΟ
Β’ Εξάμηνο
Μαθήματα Κορμού
1. Δυνατότητες Μικροχειρουργικής και Μεταφερόμενοι Κρημνοί Προσώπου
2. Χειρουργικά Πρωτόκολλα - Φιλοσοφία Εκτεταμένων Αποκαταστάσεων
3. Μικροχειρουργική Προετοιμασία και Τεχνικές
συρραφής
4. Μικροχειρουργικές τεχνικές αναστόμωσης
αγγείων
5. Μικροχειρουργικές τεχνικές αναστόμωσης
νεύρων
6. Μεταμοσχεύσεις Ιστών με Μικροχειρ/κές
τεχνικές στη Χειρ/κή Ογκολογία Κεφαλής και
Τραχήλου
Εργαστηριακή και Κλινική Άσκηση
1. Εξοικείωση με το Χειρ/κό Μικροσκόπιο, Εργαλεία, Ράμματα, Χειρ/κοί κόμποι
2. Άσκηση σε Πειραματόζωα-Συμμετοχή σε Χειρ/
γεία- Ανάλυση βιντεοσκοπημένων Χειρ/γείων
ΣΥΝΟΛΟ
Γ’ Εξάμηνο
Εργαστηριακή Άσκηση σε Πειραματόζωα και
Προπλάσματα
1. Αναπέταση Κρημνών σε προπλασματικό και
πτωματικό μοντέλο
2. Τελικο-τελική αναστόμωση αγγείων
3. Τελικο-πλάγια αναστόμωση αγγείων
4. Μικροφλεβικά Μοσχεύματα σε αγγεία
5. Μικροχειρουργική συρραφή νεύρων-Νευρικών μοσχευμάτων
6. Πρακτική Άσκηση Ανατομίας (Κρημνοί, Προσωπικό νεύρο, Λεμφαδενικός καθαρισμός, Μι-
κροχειρουργική) σε ανθρώπινα πτώματα- Ανάλυση βιντεοσκοπημένων χειρουργείων
Κλινική Άσκηση
1. Παρακολούθηση και Συμμετοχή σε Χειρ/γεία,
Ανάλυση βιντεοσκοπημένων Χειρ/γείων
2. Πρακτική Άσκηση σε ασθενείς
ΣΥΝΟΛΟ
Δ’ Εξάμηνο
Διπλωματική Εργασία
ΣΥΝΟΛΟ
Συνοπτικά οι Πιστωτικές Μονάδες της Κατεύθυνσης 2
ανά Διδακτική Ενότητα και Εξάμηνο:
Διδακτικές Ενότητες
Εξάμηνα
Π.Μ.
Θεμέλια Μαθήματα,
Εργαστηριακή και Κλινική
Άσκηση
Α΄
Μαθήματα Κορμού,
Εργαστηριακή και Κλινική
Άσκηση
Β΄
Εργαστηριακή και Κλινική
Άσκηση
Γ΄
Διπλωματική Εργασία
Δ΄
Το Πρόγραμμα θα ξεκινήσει από το ακαδημαϊκό έτος
2016-2017, αρχικά με την πρώτη κατεύθυνση και θα ακολουθήσει αργότερα η έναρξη της δεύτερης κατεύθυν-
σης. Η κατεύθυνση 2 θα αρχίσει μετά την ολοκλήρωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 1566/02.06.2016
της κατεύθυνσης 1 και θα προσδιοριστεί, όπως και θα
αξιολογηθεί η βιωσιμότητά της, με απόφαση του Διευθυντή Σπουδών ή της Συντονιστικής Επιτροπής.
Η ανακατανομή μαθημάτων στα εξάμηνα σπουδών,
καθώς και η τροποποίηση του προγράμματος των μαθημάτων θα γίνονται με αποφάσεις των αρμοδίων οργάνων
και θα περιλαμβάνονται στον Κανονισμό Μεταπτυχιακών Σπουδών.
Άρθρο 7
Αριθμός εισακτέων
Ο αριθμός των εισακτέων φοιτητών στο Πρόγραμμα
Μεταπτυχιακών Σπουδών ορίζεται για την Ενότητα 1
(ελληνικά) σε 60 άτομα κατά έτος για την Κατεύθυνση 1
και σε 30 άτομα κατά έτος για την κατεύθυνση 2. Παρομοίως αντίστοιχος αριθμός ανά κατεύθυνση αντιστοιχεί
και για την ενότητα 2 (αγγλικά), όταν αρχίσει.
Άρθρο 8
Προσωπικό
Στο Π.Μ.Σ. προβλέπεται να απασχοληθούν:
α) Καθηγητές ΑΕΙ των συνεργαζομένων Τμημάτων,
β) Καθηγητές άλλων ΑΕΙ της ημεδαπής και διδάσκοντες
ομοταγών ιδρυμάτων της αλλοδαπής, καθώς και άλλες
κατηγορίες διδασκόντων σύμφωνα με τις διατάξεις του
άρθρου 5 του Ν. 3685/2008 και τις διατάξεις του άρθρου
16 του Ν. 4009/2011, όπως τροποποιήθηκε και ισχύει.
Άρθρο 9
Υλικοτεχνική Υποδομή
Για την εύρυθμη λειτουργία του Π.Μ.Σ. θα διατεθούν
οι χώροι διδασκαλίας και οι βιβλιοθήκες των συνεργαζόμενων Τμημάτων, ενώ οι εξειδικευμένες ανάγκες θα
καλυφθούν με προμήθεια πρόσθετου εξοπλισμού, διαμόρφωση κατάλληλων χώρων και εμπλουτισμό των
βιβλιοθηκών. Στις περιπτώσεις που η προσφερόμενη
κτιριακή υποδομή δεν είναι κατάλληλη, θα γίνει ενοικίαση απαραίτητων χώρων και δημιουργία κατάλληλων
υποδομών. Επιπρόσθετα, εάν απαιτούνται, δύναται να
χρησιμοποιηθούν εργαστηριακοί και κλινικοί χώροι Ιδιωτικών ή Δημόσιων συνεργαζόμενων Εκπαιδευτικών
και Ιατρικών ή/και Νοσηλευτικών Κέντρων ή Ιδρυμάτων
που θα συμμετάσχουν στο Π.Μ.Σ. κατόπιν συμφωνίας.
Άρθρο 10
Διάρκεια Λειτουργίας
Το Π.Μ.Σ. Αποκατάσταση στη Στοματική και ΓναθοΠροσωπική Χειρουργική θα λειτουργήσει μέχρι και το
ακαδημαϊκό έτος 2023-2024, με την επιφύλαξη των διατάξεων της παρ. 11α του άρθρου 80 του Ν. 4009/2011
(ΦΕΚ 195 Α΄), όπως τροποποιήθηκε και ισχύει.
Άρθρο 11
Κόστος Λειτουργίας
Σύμφωνα με το άρθρο 8 του Ν.3685/2008 (ΦΕΚ
148 Α΄), το 65% του ετήσιου κόστους λειτουργίας του
Π.Μ.Σ. αφορά τις λειτουργικές δαπάνες, ανέρχεται για
την Κατεύθυνση 1 στο ποσό των 78.000 € και για την
Κατεύθυνση 2 στο ποσό των 39.000 € και αναλύεται
ως εξής:
Κατεύθυνση 1
Είδος Δαπάνης
Ποσό
Αμοιβές Ανθρώπινου Δυναμικού
40.000 €
Υποτροφίες
2000 €
Δαπάνες Μετακινήσεων-Φιλοξενίας
10.000 €
Αναλώσιμα και άλλες Προμήθειες (Εξοπλισμός, Λογισμικό κ.ά.)
10.000 €
Δαπάνες Δημοσιότητας
12.000 €
Γενικά Έξοδα
4.000 €
Σύνολο
78.000 €
Κατεύθυνση 2*
Είδος Δαπάνης
Ποσό
Αμοιβές Ανθρώπινου Δυναμικού
20.000 €
Δαπάνες Μετακινήσεων-Φιλοξενίας
8.000 €
Αναλώσιμα και άλλες Προμήθειες (Εξοπλισμός, Εκπαιδευτικό Υλικό, Λογισμικό κ.ά.)
8.000 €
Γενικά Έξοδα
3.000 €
Σύνολο
39.000 €
ενδιαφερομένων και δια τούτο υπάρχει ενδεχόμενο να
ενισχύεται οικονομικά από την κατεύθυνση 1, εάν αξιολογηθεί θετικά η προοπτική βιωσιμότητάς της.
Το υπάρχον κόστος λειτουργίας κάθε κατεύθυνσης στο
Πρόγραμμα Μεταπτυχιακών Σπουδών θα καλύπτεται
από Δίδακτρα, Ερευνητικά προγράμματα, Δωρεές, Διεξαγωγή Σεμιναρίων κ.λπ.
Θα επιδιωχθούν χορηγίες για υποτροφίες φοιτητών
από τους ενδιαφερόμενους φορείς στον χώρο της αγοράς εργασίας των αποφοίτων του Π.Μ.Σ.
Καταβάλλονται επίσης δίδακτρα από μη φοιτητές που
επιθυμούν να παρακολουθήσουν κάποια μαθήματα-εργαστήρια. Τα δίδακτρα ορίζονται ανά μάθημα 300 € ή
ανά εξάμηνο στο 1/2 των διδάκτρων των φοιτητών σύμφωνα με την Ενότητα.
Άρθρο 12
Μεταβατικές διατάξεις
Όσα θέματα δεν προβλέπονται στην παρούσα απόφαση θα ρυθμίζονται από τον Κανονισμό λειτουργίας
μεταπτυχιακών σπουδών και τα αρμόδια όργανα σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ

[Source: 20160201566.pdf | Tokens: 13733]